**Michael Augustine Corrigan** (født 13. august 1839 i Newark i New Jersey i USA; død 5. mai 1902 i New York) var katolsk erkebiskop av New York.

Liv og virke
------------

### Prest

Corrigan, som likesom sine fleste embedsforgjengere var av irsk avstamning, studerte ved *St. Mary’s College and Seminary* i Maryland. I 1859 ble han og elleve andre studenter sendt til Roma, og ble første årgang studenter ved *North American College* der. Der ble han den 19. september 1863 ble presteviet av kuriekardinalen Costantino Patrizi Naro for bispedømmet Newark. Et år etter returnerte han til Newark, der han var dogmatikkprofessor og til 1873 generalvikar.

### Biskop av Newark

Den 14. februar 1873 ble Corrigan utnevnt av pave Pius IX til biskop av Newark. Han ble bispeviet den 4. mai samme år av kardinal John McCloskey som var erkebiskop av New York. Medkonsekrerende var biskopen av Brooklyn, John Loughlin, og biskopen av Louisville, William George McCloskey.

### Erkebiskop av New York

Da helsestilstanden til den 70-årige erkebiskop av New York ble alment svekket, ble den 41-årige Corrigan den 1. oktober 1880 utnevnt til koadjutorerkebiskop av New York og titulærerkebiskop av *Petra in Palaestina*. På det tredje plenarkonsil i Baltimore (1884) representerte han kardinal McCloskey, som døde ett år etter. Corrigan ble hans etterfølger. Han opprettet nye katolske seminarer, og fikk *St. Patrick’s Cathedral* ferdigstilt.

I 1886 kom det til kontrovers mellom ham og læreren og presten Edward McGlynn, som ville inkludere sosialismen i sin lære om kristen tto. Etter kontakt med pave Leo XIII ekskommunisirte Corrigan presten. Det førte til motstand. Kontroversen om sosialismen var slett ikke over med McGlynns ekskommunikasjon: I 1892 ble Edward McGlynn rehabilitert, og begynte på nytt en diskusjon om kstolsk undervisning.

Corrigan ble klandret av Vatikanet i 1887 for å neglisjere de åndelige behov hos den sterkt økende strøm av italirnske innvandrere som slo seg ned i New York, and for å behandle dem ydmykende. Italienere ble verken tillatt å delta i messer i irske menigheter, eller bygge sine egne kirker, og var henvist til messer i kjelleren i irske menigheter. Erkebiskop Corrigan begrunnet denne utelukkelsen med at italienerne ikke var renslige, og at det ville føre til inntektstap med mindre man segregerte dem fra irlenderne.

Corrigan åpnet i 1896 et nytt teologisk seminar. I 1902, da han vendte hjem etter en reise til Bahamas-ærene, ble han alvorlig forkjølet og ble skadet da han skled og falt under et besøk på presteseminaret han hadde bygget. Han døde 5. mai 1902 i en alder av 62 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Kardinal Gasparo Carpegna (1625-1714) \*1670
* Kardinal Fabrizio Paolucci (1651-1726) \*1685
* Kardinal Francesco Barberini den yngre (1662-1738) \*1721
* Kardinal Annibale Albani (1682-1751) \*1730
* Kardinal Federico Marcello Lante Montefeltro Della Rovere (1695-1773) \*1732
* Biskop Charles Walmesley (1722-1797) \*1756
* Erkebiskop John Carroll (1735-1815) \*1790
* Biskop Jean-Louis Anne Madelain Lefebvre de Cheverus (1768-1836) \*1810
* Erkebiskop Ambrose Maréchal (1768-1828) \*1817
* Biskop John Dubois (1764-1842) \*1826
* Biskop John Joseph Hughes (1797-1864) \*1838
* Erkebiskop John McCloskey (1810-1885) \*1844
* Erkebiskop *Michael Augustine Corrigan* (1839-1902) \*1873

Litteratur
----------

* Joseph F. Mahoney and Peter J. Wosh, *The Diocesan Journal of Michael Augustine Corrigan, Bishop of Newark, 1872–1880* (Newark: New Jersey Historical Society, 1987)
* Carl D. Hinrichsen, "The History of the Diocese of Newark, 1873–1901," (Ph.D. diss. Catholic University of America, 1962)
* Robert Emmet Curran, *Michael Augustine Corrigan and the Shaping of Conservative Catholicism in America, 1878–1902* (NY: Arno Press, 1978)
* Thomas Shelley, *The Archdiocese of New York: A Bicentennial History, 1808–2008* (France: Editions du Signe, 2007)

Referanser
----------

1. 1 2   Gemeinsame Normdatei, besøkt 14. mai 2014[Hentet fra Wikidata]
2. 1 2   Find a Grave, oppført som Michael Augustine Corrigan, Find a Grave 18392, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6f769r4, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]
5. ↑  Moses, Paul (13. november 2017). «Mother Cabrini's American Welcome». *Commonweal*.
6. ↑  corrm, lest 5. desember 2021

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** ICCU
 |